**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: ingatlanvételi ajánlat

**Tisztelt Képviselő-testület!**

Imre Balázs azzal keresett meg minket, hogy megvásárolná a tulajdonunkban lévő kisbéri 1141; 1148; 1150; 1151; 1152; 1153 hrsz. alatti ingatlanokat.

Az ingatlanok a Kisbéri árok és a Deák F. utcai telkek között találhatók, nem megközelíthetők közútról. A Helyi Építési Szabályzatról szóló 18/2022. (XII. 12.) önkormányzati rendelet alapján természetközeli terület (Tk) övezetben fekszenek, mely beépítésre nem szánt terület. A rendelet 26. §-a kimondja, hogy „*Természetközeli területen (Tk) épületet elhelyezni nem megengedett*.” Az 1141 hrsz-ra a rendezési terv gyalogos összekötést jelöl a Párizs-domb és a Deák F. u. közé.

Az 1141 hrsz. nagysága 452 m2; az 1148 hrsz-é 785 m2; az 1150 hrsz-é 782 m2; az 1151 hrsz-é 491 m2; az 1152 hrsz-é 487 m2 és az 1153 hrsz-é 762 m2. Összesen 3.759 m2.

Ingaltan értékesítése esetén az önkormányzatnak a nemzeti vagyonról szóló 2011. évi CXCVI. törvény előírásainak meg kell felelnie, az ingatlanokat fel kell becsültetnie, meg kell hirdetnie és csak azt követően tud szerződést kötni a nyertes ajánlattevővel.

Az ingatlanok elhelyezkedése a későbbiekben lehetőséget tud adni a szociális otthon ezen irányú bővülésére.

Imre urat tájékoztattuk az ingatlanok adottságairól és az értékesítés folyamatáról és kértük, hogy jelölje meg, hogy milyen célra szeretné az ingatlanokat használni. Tájékoztatása alapján gazdaságnak használná pár állattal.

Kérem, hogy az ingatlanok eladását a leírtak tükrében szíveskedjenek megvitatni és döntést hozni.

Kisbér, 2025. szeptember 11.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

*„A” változat:*

nem kívánja értékesíteni a tulajdonában lévő kisbéri 1141; 1148; 1150; 1151; 1152; 1153 hrsz. alatti ingatlanokat, azokat mint lehetséges fejlesztési területet önkormányzati tulajdonban kívánja tartani.

**Határidő:** azonnal

**Felelős:** Sinkovicz Zoltán polgármester

*„B” változat:*

felhatalmazza a város polgármesterét, hogy az önkormányzat tulajdonában lévő kisbéri 1141; 1148; 1150; 1151; 1152; 1153 hrsz. alatti ingatlanokat értékbecsültesse fel az ingatlanok eladása céljából.

**Határidő:** azonnal

**Felelős:** Sinkovicz Zoltán polgármester